Ֆրեդ Ապոստոլի

Ալֆրեդո «Ֆրեդ» Ապոստոլի (; ), ամերիկացի բռնցքամարտիկ։ Միջինքաշային կարգում աշխարհի չեմպիոն։ Երկրորդ համաշխարհային պատերազմի մասնակից։ 

1943 թվականին «Ռինգ» ամսագրի վարկածով ճանաչվել է «Տարվա բռնցքամարտիկ»։

Կենսագրություն 
Ծնվել է 1913 թվականի փետրվարի 2-ին Սան Ֆրանցիսկոյում։ Ունեցել է 3 եղբայր և քույր։ Մայրը մահացել է, երբ նա եղել է 7 տարեկան։ Հայրը չի կարողացել պահել երեխաներին և նրանց ուղարկել է տատիկի տանը ապրելու։ Հետո Ֆրեդը հայտնվել է մանկատանը։ Հենց այդտեղ էլ սկսել է զբաղվել բռնցքամարտով։

Սիրողական գործունեություն 
Խաղաղօվկիանոսյան ափի չեմպիոն է դարձել առաջին կիսամիջինքաշային կարգում։ Միջինքաշային կարգում հաղթել է «Ոսկե ձեռնոցներ» մրցաշարում (Խաղաղօվկիանոսյան ափ)։ 1934 թվականին հաղթել է AAU ազգային առաջնությունում։

Պրոֆեսիոնալ գործունեություն 
Պրոֆեսիոնալ ռինգում նորամուտը նշել է 1934 թվականի հոկտեմբերի 8-ին։ Հակառակորդին տեխնիկական նոկաուտով հաղթել է 3-րդ ռաունդում։

Առաջին մարդ Ֆրեդի Սթիլ 
1935 թվականի ապրիլի 1-ին, ունենալով ընդամենը 6 մարտ, հանդիպել է փարձառու բռնցքամարտիկ Ֆրեդի Սթիլի հետ։ Սթիլը այդ ժամանակ ունեցել էր 100 մարտ, որոնցից միայն երկուսն էր ավարտել պարտությամբ։ Նա տեխնիկական նոկաուտի է ենթարկել Ալֆրեդոյին միայն վերջին՝ 10-րդ ռաունդում։ Դա եղել է նրա կարիերայում առաջին պարտությունը։

1936 թվականի մայիսին միավորներով միջինքաշային կարգում հաղթել է Բեյբա Ռիսկոյին։

1936 թվականի հոկտեմբերի 9-ի միավորներով հաղթել է կիսամիջին և միջինքաշային կարգերում աշխարհի նախկին չեմպիոն Լու Բրույարային։

1937 թվականի հունվարի 27-ին միավորներով պարտվել է Կեն Օվերլինին։

1937 թվականի փետրվարի 17-ին միավորներով հաղթել է Սոլի Քրիգերին։

1937 թվականի ապրիլի 14-ին նրանք նորից են հանդիպել։ Այս անգամ Ալֆրեդոն հակառակորդին տեխնիկական նոկաուտի է ենթարկել 5-րդ ռաունդում։

Չեմպիոնական մարտ Մարսել Թիլի դեմ 
1937 թվականի սեպտեմբերի 23-ին հանդիպել է միջինքաշային կարգում աշխարհի նախկին չեմպիոն Մարսել Թիլի հետ։ Վերջինիս մոտ ուժեղ պատռվածք է առաջացել։ Մրցադատավորը 10-րդ ռաունդում կանգնեցրել է մարտը։ Մարտի կանգնեցման պահին Թիլը գլխավորել է հաշիվը։ Ապոստոսլին հաղթող է ճանաչվել տեխնիկական նոկաուտով։ Այդ մարտից հետո Թիլը ավարտել է կարիերան։

Երկրորդ մարտ Ֆրեդի Սթիլի դեմ 
1937 թվականի հունվարի 7-ին երկրորդ անգամ հանդիպել է Ֆրեդի Սթիլի հետ։ 9-րդ ռաունդում հաղթող է ճանաչվել տեխնիկական նոկաուտով։ Այդ պարտությունը Սթիլի կարիերայում 130 մարտերից եղել է երրորդը։ Ապոստոլին նվաճել է NYSAC վարկածով միջինքաշային կարգում աշխարհի չեմպիոնի տիտղոսը։

Մարտ Յանգ Կորբետի դեմ 
1938 թվականի փետրվարի 22-ին միավորներով պարտվել է Յանգ Կորբետին։

1938 թվականի նոյտեմբերի 18-ին նրանց միջև կայացել է ռևանշ-հանդիպում։ 8-րդ ռաունդում հաղթել է տեխնիկական նոկաուտով և պաշտպանել իր տիտղոսը։

1939 թվականի սկզբներին երկու անգամ հանդիպել է Բիլի Կոնի հետ (հունվարի 6 և փետրվարի 10)։ Երկու անգամ էլ զիջել է միավորներով։ Խաղաշրջանակի ժամանակ դրված չի եղել չեմպիոնի տիտղոսը։

Տիտղոսի կորուստ 
1939 թվականի հոկտեմբերի 2-ին տիտղոսի պաշտպանության համար հանդիպել է Սեֆերինո Գարսիային։ Ֆիլիպինացին Ֆրեդին նոկաուտի է ենթարկել 7-րդ ռաունդում և նվաճել չեմպիոնի տիտղոսը.

Մարտ Մելիո Բետինայի դեմ 
1940 թվականի հունվարի 5-ին միավորներով հաղթել է կիսամիջինքաշային կարգում աշխարհի նախկին չեմպիոն Մելիո Բետինային։

1940 թվականի փետրվարի 2-ին երկրորդ անգամ հանդիպել է Մելիո Բետինայի հետ։ Մենամարտը պետք է տեղի ունենար 15 ռաունդով։ 12-րդ ռաունդից հետո Ապոստոլիի կողմը հրաժարվել է շարունակել մարտը։

1940 թվականի նոյեմբերի 19-ին միավորներով պարտվել է միջինքաշային կարգում WBA վարկածով աշխարհի չեմպիոն Թոնի Զեյլին։

1942 թվականի հունիսի 26-ին երկրորդ անգամ է հանդիպել Կեն Օվերլինի հետ։ Մարտը ոչ ոքի է ավարտվել։

Երկրորդ համաշխարհային պատերազմ 
Երկրորդ համաշխարհային պատերազմի ժամանակ ծառայել է ԱՄՆ-ի ռազմածովային ուժերում՝ «Կոլումբիա» հածանավի վրա։

Վերադարձ ռինգ 
1946 թվականին վերադարձել է պրոֆեսիոնալ ռինգ։

1947 թվականի նոյեմբերի 17-ին միավորներով հաղթել է աշխարհի չեմպիոնի տիտղոսի նախկին հավակնորդ Ջորջ Աբրամսին։

1948 թվականի դեկտեմբերի 1-ին միավորներով պարտվել է քիչ հայտնի բռնցքամարտիկ Էրլ Թյորներին, որից հետո էլ ավարտել է կարիերան։

Ճանաչում 
 1978 թվականին ներառվել է «Ռինգ» ամսագրի Փառքի ցուցակում։
 Ներառվել է Բռնցքամարտի փառքի համաշխարհային սրահում։
 2003 թվականին ներառվել է Բռնցքամարտի փառքի միջազգային սրահում։

Տիտղոսներ

Գրականություն

Ծանոթագրություններ

Արտաքին հղումներ 
 Ռեկորդը Boxrec.com կայքում
 Էջը findagrave.com կայքում

Ամերիկացի բռնցքամարտիկներ
Երկրորդ համաշխարհային պատերազմի մասնակիցներ